|[pic] |kunsill lokali taL-Imqabba | | |29, triq il-parroċċa, l-imqabba mqb 1512 | | |tel: 2168 0622 | | |e-mail: mqabba.lc@gov.mt | | |website: www.mqabba.gov.mt / www.lc.gov.mt | Minuti tas-seduta numru mija u tnejn (102) tal-Kunsill Lokali tal-Imqabba (KLM) li nżammet nhar it-Tlieta, 11 ta' Settembru, 2018, fis-6.45pm Prezenti: Dr Charlene Muscat Sindku Grace Marie Zerafa Viċi Sindku Anita Farrugia Kunsillier Anthony Bonello Deputat Segretarju Eżekuttiv (DSE) Il-laqgħa kienet preseduta mis-Sindku u qalet it-talba. Hija qalet illi bdiet aktar tard milli kien previst għaliex kellha telefonata relatata mal-ħidma tal-KLM, propju qabel il-laqgħa u ħaditilha aktar ħin milli ħasbet. Ittri ta' Apoloġija Id-DSE qara l-E mail ta' Michel Farrugia fejn talab li jkun skużat u SMS li bagħatlu Paul Spiteri fejn għamel talba simili. Il-KLM unanimament approva li dawn ikunu skużati. 102.01 Kunsiderazzjoni u Approvazzjoni tal-Minuti tal-laqgħa 101. Hija pproponiet illi l-minuti tas-seduta preċedenti jkunu approvati bl- emendi li tat lid-DSE qabel il-laqgħa li ħa nota tagħhom. Dawn l-emendi kienu approvati b'mod unanimu u kienu mressqa għal-vot wara li Anita Farrugia issekondathom. L-emendi kollha li saru jidhru fuq il-kopja oriġinali inizjalati. 102.02 Komunikazzjoni mis-Sindku; Is-Sindku qalet illi l-ħaddiema tal-kumpanija Bestprint daħlu lura għax- xogħol propju l-bieraħ u hija qed titkellem ma' impjegat li semmiet b'ismu u mhux m'ieħor li semmietu wkoll b'ismu għax dan tal-aħħar m'għadux jaħdem magħhom. Dwar il-fuljett tal-KLM, Charlene Muscat qalet li trid tikkopja l- materjal kollu fuq pendrive bir-ritratti b'kollox li jkunu imsemmija u enumerati skont il-paġna. Madankollu is-Sindku qalet illi jrid jidħol materjal ġdid u jinqata' xi materjal li issa kien meqjus bħala outdated. Is- Sindku qalet illi jixraq illi fil-front page tal-fuljett jitpoġġa ritratt tal-ftuħ tal-Outdoor Gym. Is-Sindku qalet illi ħadet sehem f'attivita' tat-Tisjir ta' Skola Sajf u flimkien mal-għalliema u l-Learning Support Assistants, sajru 9 kg għaġin għal madwar xi disgħin student. Hija ppreżentat l-irċevuti ta' €88.43 minn għand il-Golden Point, u €22.41 minn għand il-Lidl li ntefqu f'ingredjenti. Il-KLM approva l-ħlas ta' €110.84 għall-ispejjeż ta' din l-attivita'. Charlene Muscat qalet ukoll illi l-kordinatur semma' lill-KLM waqt it- Talent Show b'turija ta' apprezzament. Is-Sindku semmiet il-kuntratt tal-knis tat-toroq. Il-KLM iddeċieda li joħroġ default notice lill-kuntrattur tal-knis tat-toroq urbani, għax dan sejjaħnielu għal-laqgħa u ma ġiex mingħajr pre-avviż, u għax mhux qed jagħmel xogħol tajjeb. Hawn issemmew Triq Dun Nikol Zammit, Sqaq l-Isptar u Triq il-Qattara li jinsabu fi stat ħażin ta' tindif. Kien propost li jitnaqqsulu ammont mill-pagament tiegħu. Is-Sindku qalet illi l-KLM se jibgħat lill-kuntrattur il-programm tal-knis u jwissieħ li huwa imperattiv illi jimxi strettament miegħu u f'każ li jidħlu l-ilmenti se nkunu kostretti li noħorġulu pre-avviż. Il-KLM se jagħmel kuntatt mas-Segretarju Permanenti fil-Ministeru tax- Xogħlijiet u Infrastruttura sabiex naraw jekk hux diġa' ħasbu f'xi diżinn għal-lanterni taċ-ċentru tar-raħal li se jkun inkorporat mal-proġett tal- gandotti tal-ilma u l-bini ta' ġibjun ieħor f'tarf ir-raħal. Is-Sindku qalet illi rridu nkunu ċerti li l-lampi dekorattivi li l-KLM qabel li jwaħħal minflok il-lampi li hemm bħalissa, jkunu jaqblu mal-kumplament li se jitwaħħlu mill-Gvern Ċentrali. Is-Sindku semmiet l-ilment li daħal permezz ta' E-mail fi Triq it-Torri Vincenti. Hawn intqal illi l-barrieri jinsabu viċin dan it-torri minkejja li mhux suppost jidħlu trakkijiet minn din it-triq għax issa Triq Valletta hija magħluqa għat-traffiku goff kif inhi wkoll magħluqa Triq il-Parroċċa. Is-Sindku semmiet il-proposta li rċevejna mill-RTK li pproponew illi l-KLM jagħmel avviż għal €75 eskluż il-VAT u jingħata air time ta' ftit minuti biex jagħmel l-avviżi tiegħu b'rabta ma' Jum l-Imqabba, permezz ta' intervista mas-Sindku u jkun hemm repetizzjoni għal aktar minn darba waħda. Il-kunsillieri qablu u se jsir kuntatt ukoll mal-One Radio u Radio Ono-o- one u Radju Malta Nazzjonali. Is-Sindku qalet illi l-pulizija talbuna l-plans għal proġett ta' twaqqif ta' ġebliet artistiċi fi Pjazza Ġublew tad-Djamanti. Dwar dan il-Perita fl- uffiċċju tal-Perit William Lewis kellha tikkonsulta ma TM u mal-Kunsill Nazzjonali tal-Arti. Hawn intqal illi lill-Pulizija m'għandniex x'nagħtuhom peress li għad m'hemmx id-DNO mal-Awtorita' tal-Ippjanar. Is-Sindku qalet illi se tissejjaħ laqgħa ma' Transport Malta u l-Perit tal-Kunsill biex ikunu diskussi l-visibility lines. Issemmiet il-laqgħa li nżammet nhar l-10 ta' Settembru mas-Soċjeta' Mużikali Madonna tal-Ġilju. Id-DSE se jagħmel il-minuti tagħha u kien ikkonfermat illi l-ħofor li jarmaw fihom l-arbli tal-festa f'tarf ir- roundabout mhux se jintmessew. Kien deċiż illi għal-laqgħa tar-Reġjun Nofsinhar nhar il-25 ta' Settembru, tattendi l-kunsillier Anita Farrugia, peress li s-Sindku se tkun indisposta. Is-Sindku tkellmet dwar il-proposta ta' tindif nhar il-15 ta' Settembru u hija pproponiet illi din ma ssirx dak in-nhar iżda tkun abbinata aktar ma' Jum l-Imqabba 2018. Infatti din qed tiġi proposta għas-Sibt, 20 t'Ottubru lejlet Jum l-Imqabba 2018 għax il-Ħadd filgħodu se jkun hemm il-quddiesa u filgħaxija se jkun hemm il-kunċert. It-toroq li se jitnaddfu se jkunu Triq Baskal Xuereb u Triq Valletta u din l-inizjattiva se ssir bejn id-9.00am u s-1.00pm. Is-Sindku qalet illi kien hemm proposta minn supporter tal-football biex il- KLM jibda' jiffinanzja t-trasport minn u lejn il-ground fejn u meta jkun se jilgħab it-tim tal-Imqabba. Kien deċiż illi f'każ illi dan ikun iffinanzjat, dan ma jkunx iffinanzjat mill-bidu nett tal-istaġun u sadanittant se nġibu l-istimi għal mini bus u trakk tal-linja skont il- ħtieġa. 102.03 Tweġibiet għall-Mistoqsijiet tal-Kunsillieri; Grace Marie Zerafa semmiet il-parti ta' Triq il-Konvoj ta' Santa Marija propju quddiem il-gym li għandha biċċa żgħira nieqsa mil-qatran, bejn Triq Dun Giacomo Tortella u Triq Guzeppi Galea. Kien deċiż illi ssir talba formali lill-Infrastructure Malta biex f'din il-parti ssir bankina għal benefiċċju u s-sigurta' ta' min jgħaddi bil-mixi. Grace Marie Mallia qalet illi l-mawra sa Sqallija kienet waħda tajba ferm u t-23 persuna li marru magħha ħadu pjaċir u faħħru l-organizzazzjoni tagħha. Anita Farrugia reġgħet tkellmet dwar il-problema tar-residenta li qed jimblokkalha id-drenaġġ fi Triq il-Qattara. Charlene Muscat qalet illi tkellmet ma' tas-Sanita' u dawn qalulha illi jekk hemm problema bis-servizz tagħha, din il-ħsara tkun trid issewwieh hija stess u possibilment jiffinanzjah il-KLM. Is-Sindku qalet illi se nieħdu ċans u forsi jagħtina daqqa t'id biex insolvu l-problema il-kunsillier Paul Spiteri. 102.04 Jum l-Imqabba 2018; Dwar is-serata ta' Jum l-Imqabba is-Sindku qalet illi is-Soċjeta' Mużikali Madonna tal-Ġilju issa bagħatu l-programm tal-mużika. Se ngħidu wkoll lis- Soċjetajiet mużikali sabiex idoqqu fanfarra waqt it-tpoġġija tal-kuruna tar- rand taħt il-lapida ta' dawk li mietu fil-gwerra u joħorġu l-istandardi tal- festa. L-avviżi fid-djar biex nistiednu lill-pubbliku jibgħat in-nomini se joħroġ possibilment għada mill-Maltapost plc u jinħtieġ illi ninnominaw persuna biex isservi bħala Ċerpersin għall-Bord tal-Għażla. Kien nominat Jeffrey Tabone Mirasole u se nistednuh iservi f'dan il-bord għaliex fi żmien għaxart ijiem li jagħlqu n-nomini irid jiltaqa' l-bord. Is-Sindku qalet illi għandna nirrikonoxxu wkoll il-fatt illi t-tim tal-futbol tal- Imqabba ta' l-Under 21 minn Sezzjoni D, kienu promossi għal Sezzjoni Ċ, u nġibuhom f'Jum l-Imqabba sabiex jirċievu rikonoxximent. Din l-attivita' ser issir nhar il-21 t'Ottubru u fuq l-invit se nagħmlu illi l-mistednin iridu jkunu bilqiegħda fis-7.15pm u l-attivita' tibda' fis-7.30pm. 102.05 L-għażla tas-Segretarju Eżekuttiv ġdid; Dwar l-għażla tas-Segretarju Eżekuttiv il-ġdid kien ippreżentat ir-rapport tal-Bord tal-Għażla fejn is-Sindku bħala Ċerpersin tal-istess Bord qalet illi l-Bord ħareġ ir-riżultat finali u l-ebda' wieħed miż-żewġ kandidati intervistati ma ġab il-pass mark. Madankollu ma nistgħux nipproċedu bis- sejħa pubblika għaliex id-Dipartiment għall-Gvern Lokali irċieva petizzjoni fejn kandidat ħass ruħu aggravat bid-deċiżjoni tal-Bord u dan issospenda l- proċess. Fid-dawl ta' dan kollu, qed nibgħatu l-iskeda tal-marki tal-istess bord lid-Dipariment. 102.06 Kunsiderazzjoni u Approvazzjoni tal-iskeda ta' pagamenti; Kienet approvata l-iskeda tal-pagamenti numru 552. Kien deċiż illi jinxtraw bnadar ġodda biex jitpoġġew fuq barra tal-Għassa, u tinbidel il-lampa tal-fanal tal-Għassa u tinxtara bandiera żgħira għall- arblu l-kbir ta' Triq il-Konvoj ta' Santa Marija biex tintuża għal kuljum. Is-Sindku talbet sabiex nibgħatu navżaw lil tal-Greenpak Coop biex iwaħħlu l-camera mar-residenza ta' persuna li ssemmiet b'isimha biex tissorvelja l- bring in site. Grace Marie Zerafa talbet ukoll sabiex ikunu ċċekkjati wkoll is-CCTV ta' Ġnien Onġi Onġella u possibilment biex iddur camera għal fuq il- librerija li kienet installata mill-Onor Julia Farrugia Portelli. 102.07 Tmiem tal-laqgħa u data tas-seduta li jmiss; Il-laqgħa li jmiss se ssir fis-6.00pm nhar il-11 t'Ottubru, 2018 u din spiċċat 8.35pm. Magħmula minn Anthony Bonello u approvati llum 11 t'Ottubru 2018 minn Dr Charlene Muscat Deputat Segretarju Eżekuttiv Sindku